**บทความนี้มีตัวอักษรเกาหลี** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรฮันกึล และ อักษรฮันจา

**สนามกีฬารึงนาโด 1 พฤษภาคม** (릉라도5월1일경기장) หรือเป็นที่รู้จักในชื่อ **สนามเมย์เดย์** เป็นสนามกีฬาอเนกประสงค์ในกรุงเปียงยาง ประเทศเกาหลีเหนือ สร้างเสร็จในวันที่ 1 พฤษภาคม พ.ศ. 2532 สนามแห่งนี้เคยได้ชื่อว่าเป็นสนามกีฬาที่ใหญ่ที่สุดในโลก เนื่องจากสนามแห่งนี้จุได้มากถึง 114,000 ที่นั่งและมีพื้นที่รวมกว่า 20.7 เฮกตาร์ (51 เอเคอร์)

ชื่อ
----

ชื่อสนาม "รึงนาโด" นั้นมีที่มาจากชื่อเกาะเล็กเกาะหนึ่งกลางแม่น้ำแทดงซึ่งเป็นเกาะที่ตั้งของตัวสนาม ส่วน "1 พฤษภาคม" นั้นมาจากวันแรงงานสากลที่มีการเฉลิมฉลองเมย์เดย์ในเดือนพฤษภาคมของทุกปี

การใช้ประโยชน์
--------------

ในปัจจุบันสนามกีฬาแห่งนี้ส่วนมากใช้ในการจัดเทศกาลอารีรัง (เรียกอีกอย่างว่า "แมสส์เกมส์") และเป็นสถานที่จัดแข่งกีฬาฟุตบอลและกรีฑาเล็ก ๆ น้อย ๆ เพียงไม่กี่ครั้ง สนามแห่งนี้มีความจุที่นั่งถึง 114,000 ที่นั่ง

การออกแบบ
---------

หลังคาของสนามมีรูปร่างคล้ายกับดอกแมกโนเลีย 16 กลีบ พื้นที่หลักของสนามมีพื้นที่ 22,500 ตารางเมตร พื้นที่รวมของสนามทั้งหมดมีพื้นที่กว่า 207,000 ตารางเมตร สนามมี 8 ชั้น ยอดหลังคาสูงจากพื้น 60 เมตร

ประวัติ
-------

วัตถุประสงค์เริ่มแรกนั้นคือเพื่อใช้ในการแข่งขันกีฬา การแสดง ขบวนพาเหรดและการเฉลิมฉลองให้แก่คิม อิล-ซ็องและประเทศเกาหลีเหนือ ในเดือนมิถุนายนถึงเดือนกรกฎาคม พ.ศ. 2545 ได้มีการแสดงผลงานศิลปะและการแสดงที่ยิ่งใหญ่ชื่อว่าเทศกาลอารีรังซึ่งการแสดงในครั้งนี้ได้มีผู้ชมเกิน 100,000 คนเป็นครั้งแรกและเพิ่มขึ้นเรื่อย ๆ จนภายหลังได้อนุญาตให้นักท่องเที่ยวชาวต่างชาติเข้าชมได้ การแสดงนี้เป็นการแสดงประจำปีของเกาหลีเหนือซึ่งปกติจัดในเดือนสิงหาคมและกันยายน และยังรับการบันทึกโดยกินเนสส์บุ๊คออฟเวิลด์เรคเคิดส์ว่าเป็นการแสดงที่ยิ่งใหญ่ที่สุดในโลก

ในช่วงปลายคริสต์ทศวรรษ 1990 ได้มีการประหารทหารจำนวนหนึ่งที่เกี่ยวข้องกับการลอบสังหารคิม จ็อง-อิล โดยการเผาไฟ ภายในสนามแห่งนี้

หลังจากการปรับปรุงสนาม 2 ปี ก็ได้มีการเปิดใช้สนามใหม่ในปี พ.ศ. 2558

ในเดือนกรกฎาคม พ.ศ. 2560 สนามแห่งนี้ได้ใช้เป็นสนามเจ้าภาพในรอบแบ่งกลุ่ม กลุ่มจี ในการแข่งขันฟุตบอลเอเชียเยาวชนอายุไม่เกิน 23 ปี 2018 รอบคัดเลือก

เหตุการณ์สำคัญ
--------------

* พิธีเปิดและพิธีปิด เทศกาลนักเรียนและเยาวชนโลก ครั้งที่ 13 ในปี พ.ศ. 2532
* คอลิชันอินโคเรีย การแข่งขันมวยปล้ำอาชีพในปี พ.ศ. 2538
* ประธานาธิบดี มุนแจอิน ของเกาหลีใต้ได้ชมเทศกาลอารีรังช่วงพิเศษเมื่อวันที่ 19 กันยายน พ.ศ. 2561

### งานประจำปี

* เทศกาลอารีรัง
* เปียงยางมาราธอน

สมุดภาพ
-------

* ด้านหน้าของสนามด้านหน้าของสนาม
* เทศกาลอารีรังเทศกาลอารีรัง

ดูเพิ่ม
-------

* รายชื่อสนามฟุตบอลในประเทศเกาหลีเหนือ

อ้างอิง
-------

1. ↑
2. ↑  "North Korea: Rungrado May Day to undergo thorough revamp". *Stadium DB*. สืบค้นเมื่อ 21 July 2017.
3. ↑  ประวัติคร่าวๆ
4. ↑  "Rungrado 1st of May Stadium – Football Stadium". *Football-Lineups*. สืบค้นเมื่อ 26 May 2016.
5. ↑  Watts, Jonathan (17 May 2002). "Despair, hunger and defiance at the heart of the greatest show on earth". *The Guardian*. London.
6. ↑  Soukhorukov, Sergey (13 June 2004). "Train blast was 'a plot to kill North Korea's leader'". *The Daily Telegraph*.
7. ↑  "Schedule & Results". *Asian Football Confederation*. สืบค้นเมื่อ 23 July 2017.

ดูเพิ่ม
-------


วิกิมีเดียคอมมอนส์มีสื่อที่เกี่ยวข้องกับ **สนามกีฬารึงนาโด 1 พฤษภาคม**

* Rungnado May Day Stadium 360 degree panorama
* Rungnado May Day Stadium view from above